b"\n_START_ARTICLE_\nAl-Fargani\n_START_SECTION_\n\xc5\xbdvljenje in delo\n_START_PARAGRAPH_\nAl-Fargani je v Bagdadu sodeloval v skupini znanstvenikov pod pokroviteljstvom abasidskega kalifa al-Mamuna pri merjenju Zemljinega obsega._NEWLINE_Njegovo glavno delo Elementi astronomije o nebesnih gibanjih (al-Mudkhil ila'Ilm Ha'jat al-Aflak), ki ga je napisal okoli leta 833, sta prevedla v latin\xc5\xa1\xc4\x8dino leta 1135 Ivan Seviljski (Johannes Hispanus) (okoli 1090-okoli 1150) in da Cremona (1114-1187). Prevedli so ga tudi v hebrej\xc5\xa1\xc4\x8dino. V arab\xc5\xa1\xc4\x8dini je ohranjeno pod razli\xc4\x8dnimi imeni. V delu je primerno povzel Ptolemejev Almagest. Bilo je priljubljeno vse do Regiomontanovega \xc4\x8dasa. V 17. stoletju je nizozemski orientalist Golius izdal arabsko besedilo na podlagi rokopisa, ki ga je dobil na Bli\xc5\xbenjem vzhodu, skupaj z novim latinskim prevodom in mnogo opombami._NEWLINE_Al-Fargani je leta 848 izmeril nivo Nila._NEWLINE_Kasneje se je preselil v Kairo, kjer je okoli leta 856 sestavil pomembno razpravo o astrolabu._NEWLINE_V letu 861 je v imenu abasidskega kalifa al-Mutavakila nadziral dvig nilskega vodostaja v Fustatu in na otoku al-Rauda (v starem Kairu) gradnjo nilometra."